
AZ ARTISJUS IRODALMI ALAPÍTVÁNY SZOCIÁLIS PÁLYÁZATI FELHÍVÁSA (2026)

I. Alapvető információk

1) A pályázat célja

A jelen pályázat célja, hogy rászorultsági alapon, esetenként, szociális támogatást biztosítson a jelentős szerzői életművel rendelkező íróknak, ideértve az elhunyt szerző özvegyét vagy kiskorú gyermekét is. 

2) A rendelkezésre álló forrás

A rendelkezésre álló összeg: 34.325.011.-Ft

A támogatás jogalapját a szerzői jogok és a szerzői joghoz kapcsolódó jogok közös kezeléséről szóló 2016. évi XCIII. törvény (Kjkt.) 43. § (1) bekezdése képezi:

43. § (1) A közös jogkezelő szervezet jogdíjbevételének - ideértve az ilyen jogdíjbevétel befektetéséből származó bevételt is - a támogatási politikában meghatározott részét, valamint a tagdíjakból és a közös jogkezelésen kívüli tevékenységéből származó bevételét a támogatási politikával összhangban a jogosultak közösségi - különösen szociális és kulturális - céljaira (a továbbiakban: közösségi cél) is felhasználhatja az e törvényben foglalt feltételekkel.

3) A támogatás összege

[bookmark: OLE_LINK2]A pályázattal elnyerhető legmagasabb támogatás összege nincs meghatározva. A megítélt támogatási összeg egyszeri kifizetés a kedvezményezett részére.

4) A pályázatok beadásának módja, határideje

A pályázatot postai úton vagy elektronikusan kell az Artisjus Irodalmi Alapítvány postai, vagy e-mail címére eljuttatni. 

[bookmark: OLE_LINK4][bookmark: OLE_LINK13]A pályázatok beérkezésének határideje: 2026. október 14. (szerda)

Felhívjuk a pályázók figyelmét, hogy a pályázatnak 2026. október 14. napjáig be kell érkeznie az Alapítvány címére postai úton vagy elektronikusan email formájában!

II. A pályázók köre

1) A támogatásra jogosultak köre

Támogatásban részesülhet a jelentős szerzői életművel rendelkező irodalmi szerző, ideértve az elhunyt szerző özvegyét vagy kiskorú gyermekét is.

Támogatásban részesülhet az az irodalmi szerző, akit az Artisjus tagsági vagy megbízási szerződés alapján képvisel, valamint az olyan belföldi irodalmi szerző, akit az Artisjus a közös jogkezelésre vonatkozó jogszabályi előírások alapján képvisel, kivéve mindkét esetben az olyan irodalmi szerzőt, aki a közös jogkezelésre vonatkozó jogszabályi előírások alapján tiltakozott a közös jogkezelés ellen olyan jogdíj tekintetében, amely forrása a szerzők érdekében történő szociális-kulturális célú felhasználásnak.

2) Összeférhetetlenség

· A kuratórium és a döntés előkészítésében résztvevő bizottság tagjai nem nyújthatnak be pályázatot támogatásra. Érdemi vizsgálat nélkül el kell utasítani a kuratórium és a bizottság tagjai, illetve Ptk. szerinti közeli hozzátartozóik (érdekeltek) pályázatát.

· A kuratórium és a bizottság tagja (érintett) nem vehet részt olyan támogatási kérelem elbírálásában, illetve az elbírálás előkészítésében, amelynek megítélése során tőle elfogulatlan állásfoglalás nem várható.

[bookmark: OLE_LINK3]III. A pályázat tartalma

A pályázati anyag részét képezi:

· pályázati űrlap, 
· a pályázatban esetlegesen megadott egyéb érintett hozzájáruló nyilatkozata a személyes adatok kezeléséhez,
· a pályázathoz kapcsolódó GDPR 13-14. cikkének megfelelő Adatkezelési tájékoztató.

A pályázatban benyújtandó dokumentumok:
[bookmark: OLE_LINK10]
· [bookmark: OLE_LINK6][bookmark: OLE_LINK7][bookmark: OLE_LINK8]pályázati űrlap - kérjük, minden mezőt töltsön ki, és ha emailben küldené a dokumentumot és nincs lehetőség beszkennelni az eredeti aláírt űrlapot, az email szövegében jelezze, hogy az iratokat saját email címéről a saját nevében küldi.
· [bookmark: OLE_LINK11]a pályázatban esetlegesen megadott egyéb érintett hozzájáruló nyilatkozata a személyes adatok kezeléséhez - kérjük, minden mezőt töltsön ki, és ha emailben küldené a dokumentumot és nincs lehetőség beszkennelni az eredeti aláírt nyilatkozatot, az email szövegében jelezze, hogy az iratokat saját email címéről a saját nevében küldi.
· Ha a pályázatban hivatkoznak egy hozzátartozóra, az ő aláírása szükséges az egyéb érintett hozzájáruló nyilatkozatában, ezt szkennelve vagy fotózva kérnénk, e nélkül a nyilatkozatot nem tudjuk elfogadni!
· a szerzői életmű rövid bemutatása, művek, publikációk jegyzéke
· hivatalos éves jövedelemigazolás (adóbevallás másolata, nyugdíjfolyósítói igazolás) – ha emailben küldené a dokumentumot pl. szkennelt vagy telefonnal készített fénykép formájában kérjük.

Elfogadjuk az előre kinyomtatott, hagyományosan aláírt és így szkennelt vagy lefotózott dokumentumok, illetve a teljes pályázat emailes megküldését.

Ha postai úton vagy emailben küldené a pályázó a dokumentumokat, kérnénk, hogy egy borítékban vagy egy emailben tegye ezt meg!



IV. Pályázatkezelés

1) Eljárásrend

[bookmark: OLE_LINK12]A pályázatban benyújtandó dokumentumokat 2026. október 14-ig kérjük eljuttatni az Artisjus Irodalmi Alapítványnak címezve az Artisjus Magyar Szerzői Jogvédő Iroda Egyesület, 1016 Budapest, Mészáros u. 15-17. szám alatti címére vagy emailen a titkarsag@artisjus.com címre.

A beérkezett űrlapok kézhezvételéről az Artisjus Irodalmi Alapítvány emailben tájékoztatja a pályázót. Az Artisjus Irodalmi Alapítvány Kuratóriuma 2026. november 16-ig elbírálja a pályázatokat, és ezt követően emailben vagy postán értesíti a pályázókat.

2) Bírálati szempontok

A pályázatok elbírálása a szerzői életmű alapján történik.

A szociális rászorultság igazolása a támogatás feltétele, figyelemmel a mindenkor hatályos Támogatási Politika rendelkezéseire.

3) A pályázatok elbírálása

Az Alapítvány kuratóriumának döntéseit az alapító Küldöttgyűlése által 3 (három) évente az Artisjus irodalmi tagi osztályába tartozó személyek közül létrehozandó legfeljebb 5 fős Irodalmi Szociális Bizottság készíti elő. A Bizottság legalább két tagja helyett 3 (három) évente új tagot kell választani.

[bookmark: OLE_LINK9]4) A személyes adatok kezelésére vonatkozó információk

Felhívjuk a pályázók figyelmét, hogy a pályázat csak akkor fogadható be, illetve akkor bírálható el, amennyiben az adatkezelésre vonatkozóan valamennyi a pályázatban érintett vagy hivatkozott személy hozzájáruló nyilatkozatokat adott az adatkezeléshez!

Amennyiben a pályázatának benyújtása során más személyre vonatkozó adatot közöl úgy az adatkezeléshez, illetve a pályázat benyújtásához az érintett hozzájáruló nyilatkozatát is mellékelni kell, az érintett személy aláírásával ellátva.

A pályázat csomag részét képezi az alábbi – a személyes adatok kezelésével kapcsolatos - dokumentumok:

· az Artisjus Irodalmi Alapítvány és az Artisjus Magyar Szerzői Jogvédő Iroda Egyesület, mint közös adatkezelők Adatkezelési tájékoztatója,

· a pályázatban esetlegesen megadott egyéb érintett hozzájáruló nyilatkozata.



V. Kapcsolat

A pályázattal kapcsolatban esetlegesen felmerülő kérdéseket az Artisjus Irodalmi Alapítvány az alábbi elérhetőségeken várja:

ARTISJUS Irodalmi Alapítvány
[bookmark: OLE_LINK14]1016 Budapest, Mészáros u. 15-17.
Ügyintéző: Várkonyi Balázs
Tel: (06 1) 488 2602
E-mail: titkarsag@artisjus.com

